fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi fi fi fi fi fi fi fi fi fi fi fi fi fi fi fi fi fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Lapsiavioliitolla tarkoitetaan alaikäisen naittamista joko aikuiselle tai toiselle alaikäiselle. Nopeasti, varoittamatta ja valmistautumatta. Koska alaikäisten avioliitot ovat laittomia, järjestetään häät yleensä ilman ennakkovaroitusta illan pimetessä.
Vanhemmat – tai isovanhemmat – sopivat naimisiinmenosta. Usein kyseessä on tytölle täysin vieras mies toisesta kylästä.
Kun palasin koulusta kotiin, isä kertoi, että menisin naimisiin. – Jameela, 17
Näin vältetään se, että sana kiirisi poliisin tai kenenkään muunkaan korviin. Hääjuhla ei välttämättä ole suuri, sillä kaikille ei ehditä kertoa. Vieraslista on lyhyt eivätkä ystävätkään välttämättä tiedä koulutoverinsa häistä.
Seuraavana päivänä hän ei tullutkaan enää kouluun. – Nabitha, 14
Se tarkoittaa sitä, että vielä päivällä koulunpenkillä istunut tyttö, on illalla morsian. Naimisiinmeno merkitsee nuorelle tytölle monen asian muutosta. Tyttö joutuu jättämään oman perheensä ja kotinsa muuttaessaan miehen kylään. Kaikki tuttu ja turvallinen katoaa. Hänestä tulee koulutytön sijaan morsian, jonka velvollisuutena on huolehtia kodista ja miehestään. Molemmat asioita, joista tytöllä on vain hyvin vähän tietoa, jos lainkaan.
Minua pelotti, sillä en ymmärtänyt paljonkaan. – Rikta, mennyt naimisiin 14-vuotiaana
Monissa tapauksissa koulunkäynti pysähtyy siihen. Unelmat ammatista katoavat. Opettajat kertovat olevansa voimattomia oppilaidensa hääjuhlien suhteen. Kun juhla järjestetään salassa kahdelta yöllä, ei opettaja voi enää puuttua asiaan.
Yhden illan aikana nuoren tytön elämä muuttuu täysin: koulutytön unelmat murskataan, leikit ja haaveet jäävät taakse ja tytöstä tulisi tulla aikuinen nainen. Hänen pitäisi olla vaimo ja äiti.
Yritykset mukana Eväät elämään -kampanjassa
Näin tukesi auttaa Bangladeshissa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast